section_heading: Parlamentarni izbori
paragraph_text: Na četvrtim parlamentarnim izborima 3. siječnja 2000. godine koalicija IDS, HNS, HSS, LS, ASH osvaja 15,6% (u Istri 51,3%) glasova birača te s pobjedničkim SDP-om i HSLS-om uspostavlja vladu koalicije šest stranaka s Ivicom Račanom (SDP) kao premijerom, koja će se još zvati i "trećesiječanjskom vlašću". Vlada Ivice Račana tako je započela reintegraciju Hrvatske u međunarodnu zajednicu. Ivan Jakovčić je postao ministar eurointegracija. Ipak, nakon koalicijskih neslaganja, IDS 2001. izlazi iz vlade, iako i dalje podupire Račanovu vladu.